**BKV Zrt.**

# VÁLLALKOZÁSI SZERZŐDÉS

A jelen vállalkozási szerződés (a továbbiakban: Szerződés) létrejött egyrészről a

**Budapesti Közlekedési Zártkörűen Működő Részvénytársaság**

Székhely: 1980 Budapest, Akácfa utca 15.

Cégjegyzékszám: 01-10-043037

Adószám: 12154481-4-44

Csoport azonosító: 17781372-5-44

mint megrendelő (a továbbiakban: **Megrendelő**),

másrészről a

**…**

Székhely: …

Cégjegyzékszám: …

Adószám: …

Bankszámlaszám: …

mint vállalkozó (a továbbiakban: **Vállalkozó**),

(a továbbiakban együttesen: **Felek**)

között az alulírott helyen és időpontban az alábbiak szerint.

1. **A Szerződés Tárgya**
	1. A Felek megállapodnak abban, hogy a jelen Szerződés tárgyát a Megrendelő által a VB-163/17. számon bonyolított versenyeztetési eljárás ajánlati felhívásában meghatározott munkák, azaz a **BKV Zrt. tulajdonában lévő BKV 100-as típusú hajók meghajtó rendszerének és eljutási idejének optimalizálása tervezés, engedélyeztetés**  Vállalkozó általi elvégzése (a továbbiakban: Szolgáltatás) képezi.
	2. Megrendelő a jelen Szerződés hatálya alatt a 3. számú mellékletben meghatározott képviselői által e-mailen elküldött megrendelések (a továbbiakban: Megrendelés) kiadásával rendeli meg a Vállalkozótól az 1.1. pontban meghatározott feladatokat. Vállalkozó a Megrendelés teljesítést befolyásoló részére, azaz a Megrendelés tárgyára, mennyiségére, teljesítési határidőre vonatkozóan a kézhezvételétől számított 1 munkanapon belül észrevételt tehet. Megrendelő jogosult – a Vállalkozó esetleges észrevételeire is tekintettel – a Megrendelést annak kiadását követő 2 munkanapig módosítani, illetve visszavonni. Módosítás esetén Vállalkozó a módosított Megrendelésben foglaltak szerint köteles teljesíteni, a módosított Megrendelés újbóli módosítására nincs lehetőség. Amennyiben Megrendelő a Megrendelést 2 munkanapon belül nem módosítja vagy törli, Vállalkozó köteles az eredeti Megrendelésben foglaltak szerint teljesíteni.

Megrendelés kiadására jogosult képviselőket a jelen Szerződés 3. számú melléklete tartalmazza

Vállalkozó a Megrendelő által elektronikus úton küldött Megrendelés(ek) fogadását a ……. e-mail címen biztosítja.

A Felek megállapodnak abban, hogy a Megrendelés Vállalkozó jelen pontban meghatározott e-mail címére történt közlését a Megrendelő elektronikus levelezési rendszerének kézbesítési visszaigazolása igazolja,

1. **Vállalkozói Díj**
	1. A Felek megállapodnak abban, hogy a Megrendelő a Szolgáltatás ellenértékeként **… Ft,** azaz … forint összegű vállalkozói díj (a továbbiakban: Vállalkozói Díj) plusz általános forgalmi adó összeget fizet meg a Vállalkozó számlán szereplő bankszámlájára.
	2. A Felek megállapodnak abban, hogy a Vállalkozói Díj magában foglalja a Vállalkozó mindennemű általános forgalmi adó nélkül számított költségét és kiadását, és a Vállalkozó a jelen Szerződés hatálya alatt a Vállalkozói Díj mértékét semmilyen körülmények között nem növelheti.
2. **A Vállalkozói Díj Megfizetésének Módja**
	1. Felek megállapodnak abban, hogy a Vállalkozó Megrendelésen belüli részteljesítésenként 1 db szabályszerűen kiállított számla (a továbbiakban Számla) kibocsátására jogosult a jelen Szerződés szerint teljesített Szolgáltatás alapján.
	2. A Felek megállapodnak abban, hogy a Vállalkozó Számla kibocsátására a Szolgáltatásnak a Megrendelő által szerződésszerűen igazolt, maradéktalan, szabályszerű teljesítése után jogosult.
	3. A Felek megállapodnak abban, hogy a Számla a Megrendelő beszerzési megrendelési számának (a továbbiakban: BMR szám), valamint jelen Szerződés számának feltüntetésével az alábbi címre küldendő (a borítékon feltüntetve, hogy számláról van szó):

BKV Zrt.

Pénzügyi Főosztály Folyószámla Osztálya

1980 Budapest, Akácfa u. 15.

A BMR szám, valamint a Szerződés számának feltüntetése hiányában a Megrendelő jogosult a Számlát azonosítatlanként visszaküldeni, az ebből eredő késedelem esetére a Megrendelőt késedelmi kamatfizetési kötelezettség nem terheli.

* 1. A Felek megállapodnak abban, hogy a Számla elengedhetetlen mellékletét képezi a teljesítési igazolás.
	2. A Felek megállapodnak abban, hogy a Megrendelő a Számla kézhezvételétől számított 30 (harminc) napon belül, banki átutalás útján teljesíti a fizetési kötelezettségét. A banki átutalás a Számlán megjelölt bankszámlára történik. A fizetés pénzneme az a pénznem, amelyben a jelen Szerződés a Vállalkozói Díjat meghatározza. A fizetési kötelezettséget a Megrendelő bankszámlájának terhelésekor kell teljesítettnek tekinteni. A késedelmi kamat mértéke megegyezik a Polgári Törvénykönyvről szóló 2013. évi V. törvény (a továbbiakban: Ptk.) 6:155. § szerinti kamatmértékkel.
	3. A Vállalkozó hozzájárul ahhoz, hogy a Számlán megjelölt összegből levonásra kerüljön a jelen Szerződésben meghatározott, esetlegesen felmerülő kötbér illetve többletköltség összege.
	4. Megrendelő kijelenti, hogy előleget nem fizet.

**4. A Minőségi/Mennyiségi Átadás-Átvétel, a Teljesítési Igazolás**

* 1. A teljesítés helye:

BKV Zrt. 1072 Budapest, Akácfa u.7.

* 1. A Felek megállapodnak abban, hogy a Szolgáltatás teljesítésének, azaz a jelen Szerződés teljesítésének igazolása teljesítési igazolás (a továbbiakban: Teljesítési Igazolás) kiállításával történik, amelyen a Felek az elvégzett munkák átadás-átvételét aláírásukkal igazolják, és az aláírás alatt a nevüket olvasható, nyomtatott betűkkel is feltüntetik.

Felek rögzítik, hogy a minőségi vizsgálat költségei a Megrendelőt terhelik. Ha a minőségi átvétel nem tár fel problémát, a teljesítés igazolása a Teljesítési Igazolás Megrendelő általi aláírásával és dátummal való ellátásával történik.

* 1. Megrendelő köteles Vállalkozó készrejelentését követően, a közösen megállapított időpontra kitűzni a műszaki átadás-átvételi eljárás időpontját. Felek rögzítik, hogy a minőségi vizsgálat költségei a Megrendelőt terhelik. Megrendelő a teljesítést az eljárás során megvizsgálja. Amennyiben a műszaki átadás-átvételi eljárás során Megrendelő hibát, hiányosságot nem állapít meg, a teljesítés igazolása a Teljesítési Igazolás Megrendelő általi aláírásával történik. Megrendelő a műszaki átadás-átvételi eljárás során felfedezett hiányosságokat, hibákat, a hibás munkarészekre eső költségvetési összegeket, valamint az érvényesíteni kívánt szavatossági, jótállási igényeket a műszaki átadás-átvételi jegyzőkönyvben (a továbbiakban: Műszaki átadás-átvételi jegyzőkönyv) rögzíti, és arról a Vállalkozót írásban értesíti. Megrendelő teljesítési igazolást ebben az esetben csak a Műszaki átadás-átvételi jegyzőkönyvben rögzített hibák kijavítását követően állít ki.
	2. A Felek megállapodnak abban, hogy a Teljesítési Igazolás és a Műszaki átadás-átvételi jegyzőkönyv aláírására jogosult személyeket a 3. számú mellékletben határozzák meg,
	3. A Felek megállapodnak abban, hogy mennyiségi, illetve minőségi/műszaki eltérés esetén a Megrendelő a Szolgáltatás teljesítésének (rész)eredményét nem köteles átvenni. A Vállalkozó ilyen esetben a jelen Szerződésben foglalt kötbér, valamint a többletköltség viselése mellett a továbbiakban is köteles szabályszerűen teljesíteni.

4.4. A Felek megállapodnak abban, hogy mennyiségi, illetve minőségi/műszaki eltérés esetén a Megrendelő a Szolgáltatás teljesítésének (rész)eredményét nem köteles átvenni. A Vállalkozó ilyen esetben a jelen Szerződésben foglalt kötbér, valamint a többletköltség viselése mellett a továbbiakban is köteles szabályszerűen teljesíteni.

1. **A Teljesítési Határidő**
	1. A Felek megállapodnak abban, hogy a Szolgáltatás teljesítési határideje a jelen Szerződés mindkét Fél általi aláírását követő – jelen Szerződés 1.2. pontjában írtakra tekintettel is - kiadott Megrendelés Vállalkozó általi kézhezvétele dátumától 2017. július 31. napja.
2. **A Szerződés Időtartama, Megszűnése/Megszüntetése**

6.1. Felek a jelen Szerződést a Szerződés mindkét fél általi aláírásának napjától 2017. július 31.napjáig terjedő, határozott időtartamra kötik.

6.2. A Felek megállapodnak abban, hogy a jelen Szerződést — a másik Fél súlyos szerződésszegése esetén — írásban, indokolással ellátva azonnali hatállyal felmondhatják. A Felek megállapodnak abban, hogy súlyos szerződésszegésnek tekintik, ha bármelyik Fél - Megrendelő oldaláról különösen a jelen szerződés 6.3. pontjában meghatározott esetek - a jelen Szerződésből fakadó lényeges kötelezettségét súlyosan és/vagy ismételten megszegi, kötelezettségei teljesítésével ismételten késedelembe esik vagy egyébként olyan magatartást tanúsít, amely a további együttműködést kizárja.

6.3. A Megrendelő, anélkül, hogy elveszítené jogát a szerződésszegés esetében őt megillető egyéb igényekre, a Vállalkozónak megküldött írásbeli nyilatkozattal egyoldalúan, azonnali hatállyal felmondhatja a jelen Szerződést a Vállalkozó kártérítése nélkül különösen:

* hibás teljesítés esetén, amennyiben a Vállalkozó a Megrendelő felszólítására a jelen Szerződés 8. pontjában megjelölt határidőn, illetve a Megrendelő által meghosszabbított határidőn belül a hibát nem javítja ki,
* ha a Vállalkozó késedelembe esik és a Megrendelő által írásban adott (vagy elfogadott) póthatáridő eredménytelenül járt le,
* ha a Vállalkozó a késedelmes teljesítésének esetére kikötött maximális kötbérösszeget elérte,
* ha a Vállalkozó a 13.5. pontban meghatározott jogerős engedélyt az ott megjelölt határidőben nem mutatja be, illetve másolatban nem adja át a Megrendelőnek,
* ha a Vállalkozó – a Megrendelő erre vonatkozó előzetes, a következményekre történő írásbeli figyelmeztetése ellenére – nem teljesíti bármely más, szerződéses kötelezettségét,
* ha a Vállalkozóval szemben csődeljárást indítanak, vagy felszámolási, végrehajtási, illetve végelszámolási eljárás alatt áll, kivéve, ha jogszabály tiltja,

Amennyiben Megrendelő a fenti okokból felmondja a Szerződést, a Vállalkozó a Szerződés megszűnése előtt már teljesített Szolgáltatás pénzbeli ellenértékére jogosult.

6.5. Fentieken túl a Szerződés megszűnésére irányadó a Ptk. 6:249. §-ában foglalt általános elállási jog is. Megrendelő az elállásra a teljesítés megkezdése előtt jogosult.

6.6. Jelen Szerződést a Felek jogosultak – 30 napos felmondási idő betartásával – rendes felmondás útján megszüntetni.

 Felek rögzítik, hogy a jelen Szerződés rendes felmondása esetén Vállalkozó köteles a felmondási idő alatt kiadott Megrendelések teljesítésére is. Felek rögzítik továbbá, hogy Vállalkozó az így kiadott és teljesített munkák ellenértékére jogosult, semmilyen egyéb költség vagy kár felmerülésére nem hivatkozhat, azzal kapcsolatos igényt nem érvényesíthet.

6.7. A Felek megállapodnak abban, hogy a jelen Szerződés bármely okból történő megszűnése esetén a Felek a jelen Szerződés megszűnésével kapcsolatban is kötelesek együttműködni. Erre tekintettel a jelen Szerződés megszűnésétől számított 1 (egy) héten belül a Vállalkozó köteles a Megrendelő részére átadni minden, a jelen Szerződés teljesítéséhez a Megrendelő vagy harmadik személy által esetlegesen átadott, rendelkezésre bocsátott dokumentációt és egyéb adatot, anyagot, dolgot, stb.

1. **A Kötbér**
	1. Amennyiben a Vállalkozó olyan okból, amelyért felelős késedelmesen, nem vagy nem szerződésszerűen teljesít, a Megrendelő a Vállalkozóval szemben – jogfenntartással az ebből eredő, kötbéren felüli kártérítési igényére – jelen fejezet 7.3-7.5. pontjaiban meghatározott mértékű kötbérigényt érvényesít. Vállalkozó abban az esetben mentesül a kötbérfizetési kötelezettség alól, ha a szerződésszegést kimenti.
	2. A kötbér számításának alapja: az általános forgalmi adó nélkül számított Vállalkozói Díj.
	3. Amennyiben Vállalkozó olyan okból, amelyért felelős késedelmesen – nem a jelen Szerződésben meghatározott határidőben - teljesít a Vállalkozó az általános forgalmi adó nélkül számított Vállalkozói Díj késedelmesen teljesített értékére vetített napi 0,5%, de maximum összesen 15 % mértékű késedelmi kötbért köteles fizetni a Megrendelőnek. Késedelmes teljesítésnek minősül *különösen*, ha a Vállalkozó a jelen Szerződés 8.2. pontjában meghatározott határidőn belül jótállási kötelezettségének teljesítését nem kezdi meg, vagy az előírt határidőnél később fejezi be.
	4. A Vállalkozó az általános forgalmi adó nélkül számított Vállalkozói Díj 15%-ával megegyező mértékű meghiúsulási kötbér fizetésére köteles, ha olyan okból, amelyért felelős nem teljesít. A teljesítés meghiúsulásának minősül *különösen*, ha a Vállalkozó jótállási kötelezettsége keretében a hibát a jelen Szerződés 8.2. pontjában meghatározottak szerint, határidőben nem javítja ki, vagy a hibás alkatrészt nem cseréli ki.
	5. A Vállalkozó az általános forgalmi adó nélkül számított Vállalkozói Díj 15 %-ával megegyező mértékű hibás teljesítési kötbér fizetésére köteles, ha olyan okból, amelyért felelős nem a jelen Szerződésben foglaltaknak megfelelően, azaz nem szerződésszerűen teljesít.Hibás teljesítésnek minősül az is, amennyiben a hiba jótállás kötelezettség teljesítése körében merül fel, hibás teljesítési kötbér ebben az esetben is jelen pontban foglaltak szerint érvényesíthető azzal, hogy a hibás teljesítési kötbér mértéke - a kijavítás megtörténtéig terjedő időtartam végéig – a Vállalkozói Díj napi 0,5%-ával, de legfeljebb 15 %-ával megegyező összeg.

Felek kifejezetten megállapodnak abban, hogy Megrendelő hibás teljesítési kötbér iránti igénye érvényesítése esetén is jogosult egyéb szavatossági igényei érvényesítésére.

* 1. Megrendelő kötbérigényét érvényesíti (a kötbér esedékessé válása) különösen:
* Vállalkozó késedelme esetében amennyiben a Megrendelő írásban póthatáridőt ad, annak eredménytelen elteltével, póthatáridő hiányában a kötbér megfizetésére való írásbeli felszólítással, továbbá, amennyiben a kötbér összege késedelmes teljesítés esetére kikötött maximális kötbérösszeget elérte.
* Vállalkozó nem teljesítése esetében, amennyiben a Vállalkozó olyan okból, amelyért felelős nem teljesít. a kötbér megfizetésre való írásbeli felszólítással.
* Vállalkozó nem teljesítése esetében, amennyiben a Megrendelő bizonyítható érdekmúlásra hivatkozva a teljesítésre nem tart igényt, a kötbér megfizetésre való írásbeli felszólítással.
* Vállalkozó hibás teljesítése esetén, amennyiben a Megrendelő írásban póthatáridőt ad a hiba kijavítására, annak eredménytelen elteltével, póthatáridő hiányában a kötbér megfizetésére való írásbeli felszólítással.
	1. Az esedékessé vált kötbér után a Vállalkozó a jelen Szerződés 3.5. pontja szerinti mértékű késedelmi kamatot köteles fizetni.
	2. A kötbér esedékessé válásával a Megrendelő a Vállalkozónak jelen Szerződésből eredően járó Vállalkozói Díj összegét a kötbér összegével csökkentheti.
	3. A teljesítés elmaradása vagy késedelmes teljesítés esetén amennyiben Megrendelőnek a Vállalkozóhoz címzett felszólítása eredménytelen marad, a Megrendelő jogosult ellátása biztosítása érdekében más vállalkozót igénybe venni. Amennyiben a Megrendelőnek emiatt költsége vagy kára származik, úgy azt a Vállalkozó köteles megtéríteni, illetve az árban jelentkező többletköltség is a mulasztásért felelős Vállalkozót terheli.
1. **A Jótállás**

8.1. A Felek megállapodnak abban, hogy a Vállalkozó a Szolgáltatásra vonatkozóan a Ptk. 6:171. §-a alapján jótállást vállal, melynek időtartama 24 hónap.

8.2. A Megrendelő írásban értesíti a Vállalkozót a jelen Szerződés teljesítésével jótállás keretében felmerülő bármely, a teljesítéssel kapcsolatos kifogásáról. Vállalkozó az értesítés kézhezvételét követően a lehető legrövidebb időn belül, de legkésőbb 2 munkanapon belül köteles megkezdeni jótállási kötelezettsége teljesítését azaz a garanciális hibaszemlét megtartani, illetve a hiba kijavítását megkezdeni. Ezt követően a hiba kijavítására vállalt határidőn belül, de legkésőbb az eredeti javításra vállalt határidőn belül köteles a jótállási kötelezettségét teljesíteni, és a javított terméket visszaszállítani a Megrendelő telephelyére. Jótállás keretein belül javításra kerülő termék mindennemű alkatrész és szállítási, valamint javítási költsége a Vállalkozót terheli.

8.3. Abban az esetben, ha a fentiek szerint értesített Vállalkozó elmulasztja a hiba javítását a meghatározott határidőn belül, a Megrendelőnek jogában áll a Vállalkozó kockázatára és költségére megtenni a szükséges intézkedéseket, annak érdekében, hogy a hibát kijavítsa, vagy kijavíttassa anélkül, hogy a Vállalkozót az általa vállalt jótállási kötelezettségei teljesítése alól mentesítené.

8.4. A jótállási idő kezdete a tényleges teljesítés időpontja, amely megegyezik az átadás-átvételt igazoló dokumentumon szereplő dátummal. Nem számít bele a jótállási időbe a kijavítási időnek az a része, amely alatt Megrendelő a dolgot nem tudja rendeltetésszerűen használni. A jótállási igény érvényesíthetőségének határideje a dolognak vagy jelentősebb részének kicserélése (kijavítása) esetén a kicserélt (kijavított) dologra (dologrészre), valamint a kijavítás következményeként jelentkező hiba tekintetében újból kezdődik.

1. **A Szellemi Alkotások Joga**

9.1. A Vállalkozó köteles gondoskodni arról, hogy a jelen Szerződés alapján létrejött szellemi alkotásokkal kapcsolatban sem a Vállalkozónak, sem harmadik személynek nincs és — időbeli, területi és egyéb korlátozás nélkül — a jövőben sem lesz olyan szerzői vagy egyéb, a szellemi alkotások körébe tartozó joga, amely a Megrendelőt bármilyen módon vagy mértékben akadályozná a szellemi alkotások kizárólagos felhasználásában, ideértve a sokszorosítást, a számítógéppel és elektronikus adathordozóra történő másolást, valamint az átdolgozást is. A jelen pontban foglalt rendelkezés nem vonatkozik azokra a szerzői jogokra, amelyek átruházása, illetve átszállása jogszabály erejénél fogva kizárt. A fenti kijelentés valóságáért, illetve kötelezettség teljesítéséért a Vállalkozó kártérítési felelősséget vállal, egyben — időbeli, területi és egyéb korlátozás nélkül — hozzájárul a műveknek a Megrendelő általi korlátlan és kizárólagos felhasználásához (beleértve a fentiek szerinti felhasználási módokat is). A jelen pontban meghatározott kötelezettség teljesítésének, illetve a hozzájárulás megadásának ellenértékét a Vállalkozói Díj magában foglalja.

1. **A Viták Rendezése**
	1. A Felek megállapodnak abban, hogy a jelen Szerződés és az az alapján teljesítendő Megrendelések alapján felmerülő vitákat elsődlegesen egyeztetés útján kísérlik meg rendezni. Amennyiben ez nem vezet eredményre, a Felek a Polgári Perrendtartásról szóló 1952. évi III. törvény (a továbbiakban: Pp.) általános hatásköri és illetékességi szabályai szerint járnak el.
2. **Az Üzleti Titok Védelme**
	1. A Felek megállapodnak abban, hogy a jelen Szerződést, valamint az annak teljesítése során vagy azzal összefüggésben tudomásukra jutott, a másik Felet érintő minden olyan tényt, tájékoztatást, egyéb adatot, az azokból készült összeállítást, valamint védett ismeretet — beleértve a másik fél know-how-jába tartozó információkat is —, amelyek nem közismertek vagy az érintett gazdasági tevékenységet végző személyek számára nem könnyen hozzáférhetők és amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, gazdasági érdekeiket sértené vagy veszélyeztetné üzleti titokként (a továbbiakban: Titok) kötelesek kezelni.
	2. A Felek megállapodnak abban, hogy ennek megfelelően minden Titkot szigorúan megtartanak, és a másik Fél előzetes, írásbeli engedélye nélkül nem hoznak nyilvánosságra, illetéktelen személynek nem szolgáltatnak ki, és ilyen személy számára nem tesznek hozzáférhetővé sem a jelen Szerződés hatályának fennállása alatt, sem azt követően.
	3. A Felek megállapodnak abban, hogy kötelesek gondoskodni arról, hogy a Titkot a velük jogviszonyban álló más személyek (például: munkavállalók, üzleti partnerek stb.) is üzleti titokként kezeljék, mind a jelen Szerződés hatálya alatt, mind azt követően.
	4. A Felek megállapodnak abban, hogy a Feleket a jelen Szerződés bármely okból történő megszűnése esetén a jogviszony utolsó napjától számított meghatározatlan ideig terheli a titoktartási kötelezettség.
	5. Felek tudomással bírnak róla, hogy a Megrendelő az információs önrendelkezési jogról és információszabadságról szóló 2011. évi CXII. tv. (a továbbiakban: Infotv.) alapján helyi önkormányzati közfeladatot ellátó szervnek minősül, s mint ilyen, a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, közérdekű adatnak minősül.
3. **Az Értesítések**
	1. A Felek megállapodnak abban, hogy – a Megrendelés megküldését, illetve az azzal kapcsolatos egyeztetéseket kivéve – a jelen Szerződés által megkívánt minden írásbeli értesítést a Felek mindenkori székhelyének / és a Vállalkozó levelezési címére (……………………) kell megküldeni. Az erre a címre ajánlott, tértivevényes küldeményként postára adott értesítést, a kézbesítés megkísérlését követő 3. (harmadik) munkanapon kézbesítettnek kell tekinteni akkor is, ha a tértivevény szerint a kézbesítés azért volt eredménytelen, mert a címzett ismeretlen, ismeretlen helyre költözött, az iratot nem vette át, vagy az átvételt megtagadta.
	2. A Felek rögzítik, hogy a kölcsönös együttműködésükkel összefüggő bármely lényeges információról haladéktalanul írásban (faxon, illetve e-mailben), visszaigazolható módon (postai úton történő kézbesítés esetében feladóvevénnyel és tértivevénnyel; személyes kézbesítés esetén átvételi elismervénnyel, amely az átvevő személy olvasható nevét és aláírását és az átvétel keltét tartalmazza) kötelesek a másik Felet értesíteni.
	3. A Felek megállapodnak abban, hogy a jelen Szerződés kapcsolattartóit a 3. számú mellékletben rögzítik. Felek megállapodnak abban, hogy a kapcsolattartók, valamint a 3. számú mellékletben meghatározott egyéb személyek változásáról írásban értesítik egymást, az nem minősül a Szerződés módosításának.

**13. A Vegyes Rendelkezések**

13.1. A Felek megállapodnak, hogy a Vállalkozó a Szolgáltatás teljesítéséhez biztosítja a szükséges munkaeszközöket és megfelelően képzett szakembereket. A munkaeszközökben esett kár viselésére a Vállalkozó köteles.

13.2. A Felek megállapodnak abban, hogy a Vállalkozó a jelen Szerződés teljesítése során a jelen Szerződés tárgyát képező szakfeladat ellátására specializálódott jogalanytól elvárható fokozott gondossággal köteles eljárni.

Vállalkozó a megjelölt Alvállalkozókon kívül/helyett más Alvállalkozó(k) igénybevétele esetén köteles az Alvállalkozó igénybevételét megelőzően, a jelen Szerződés 3. számú mellékletében Megrendelő jelen Szerződéssel kapcsolatban kijelölt kapcsolattartóját írásban tájékoztatni.

13.4. A Felek megállapodnak abban, hogy a jelen Szerződésben nem szabályozott kérdésekben a magyar jogot, ezen belül különösen a Ptk. rendelkezéseit tekintik irányadónak.

13.5. A Felek rögzítik továbbá azt, hogy Vállalkozó köteles tevékenységét az érvényes környezetvédelmi, munkavédelmi, biztonsági és higiéniai előírások betartása mellett végezni. Szükség esetén a Vállalkozó biztosítja saját munkatársai és esetleges alvállalkozói megfelelő oktatását a hatályos jogszabályok, valamint a Megrendelő által rendelkezésre bocsátott előírások alapján. Ezen előírások be nem tartásából eredő mindennemű költség (beleértve az esetleges bírságokat) a Vállalkozót terheli.

 Vállalkozó kijelenti és szavatol érte, hogy a jelen Szerződéssel összefüggésben foglalkoztatott munkavállalói, megbízottai és Alvállalkozói rendelkeznek a szükséges szakértelemmel, szakképesítéssel, az esetleges jogszabályban megkövetelt külön engedélyekkel és vizsgákkal, valamint jogszerű munkaszerződéssel létrehozott munkaviszonnyal, és a mindenkori munka- és adójogi, valamint társadalombiztosítási rendelkezések egyébként kapcsolódóan alkalmazásra és betartásra kerülnek.

13.6. A jelen Szerződést kizárólag írásban, közös megegyezéssel, lehet módosítani.

13.9. Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdésében foglaltak alapján, az Állami Számvevőszék ellenőrizheti az állami vagy önkormányzati tulajdonban (résztulajdonban) lévő gazdálkodó szervezetek vagyongazdálkodását, vizsgálhatja az államháztartás alrendszereiből finanszírozott beszerzéseket, és az államháztartás alrendszereinek vagyonát érintő szerződéseket a Megrendelőnél, a Megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik illetve amelyek a jelen Szerződés teljesítéséért felelősek, továbbá a jelen Szerződés teljesítésében közreműködő valamennyi gazdálkodó szervezetnél.

13.10. A Felek megállapodnak abban, hogy a jelen Szerződés a Megrendelő által bonyolított VB.-163/17 sz. eljárás ajánlati felhívása, valamint a Vállalkozó ….. …. ….. napján kelt ajánlata alapján készült. A Felek megállapodnak abban, hogy a fenti dokumentumok és a Szerződés szövege közötti ellentmondás esetén a Szerződés szövegében foglaltakat, majd az ajánlati dokumentációban, majd ezt követően a végleges ajánlatban foglaltakat tekintik irányadónak.

13.11. Felek rögzítik, hogy az alábbiak a jelen Szerződés elválaszthatatlan mellékletét képezi:

1. számú melléklet: Egységárak

2. számú melléklet: Műszaki leírás/Műszaki specifikáció

3. számú melléklet: Megrendelés, Teljesítési Igazolás kiadására és aláírására jogosult személyek, kapcsolattartók

4. számú melléklet: Teljesítés igazolás

A Felek kijelentik, hogy a jelen Szerződést és a mellékleteit elolvasás és értelmezés után, mint akaratukkal mindenben egyezőt, cégszerűen, szabályszerűen, az aláírásra jogosult képviselőik útján 4 db magyar nyelvű eredeti példányban jóváhagyólag aláírták.

Budapest, 20... ………. „…….” napja. Budapest, 20... ………… „…” napja.

|  |  |  |
| --- | --- | --- |
| ……………………(titulus) | ……………………..(titulus) | …………………………(titulus) |
| **Budapesti Közlekedési Zártkörűen Működő****Részvénytársaság**Megrendelő | **………………….**Vállalkozó |

|  |  |
| --- | --- |
|  |  |

**2.számú melléklet**

**Műszaki diszpozíció**

**BKV Zrt. tulajdonában lévő BKV 100-as típusú hajók meghajtó rendszerének és eljutási idejének optimalizálása tervezés, engedélyeztetés**

**Feladat meghatározás:**

* BKV Zrt. tulajdonában lévő BKV 100-as típusú hajók meghajtó rendszerének és eljutási idejének optimalizálása
* kiválasztott hajtásrendszer megtervezése, engedélyeztetése, valamint a hajtásrendszerhez kapcsolódó egyéb segédüzemi és mechanikus rendszerek áttervezése
* elektromos és hajógépészeti tervek készítése és engedélyeztetése a legoptimálisabb sebesség elérése érdekében
* a hajó alkalmassá tétele az „egy személyes radarhajózás” üzemmódra – kormányrendszer, elfordulás jelző, radarkürt, kormányállás megfelelő átalakítása
* tervezői költségbecslés –amely tartalmazza a Fővárosi Kormányhivatal (engedélyező hatóság) által felsorolt az engedélyezéshez és a hajó üzembe helyezéséhez szükséges minden további átalakítás, próba, mérés költségét
* az átalakítás hatósági engedélyeztetése és költsége
* költségvetés kiírás készítése

Kérjük az alábbiak vizsgálatát:

* + sebesség-motorfordulatszám mérés lebonyolítása 1 db BKV Zrt. által megjelölt hajón, hajóellenállás számítása, hajócsavarról adatok beszerzése – az eredményekből kérjük a hajócsavar-motor-hajótest együttműködésének elemzését, amelyből következtetni lehet arra, hogy a különböző fordulatszámokon kb. mekkora teljesítményigénye van a hajónak
	+ a fenti mérésből extrapolálni a 22 km/h holtvízi sebesség teljesítményigényére
	+ segédüzemi teljesítményigény pontos felmérése
	+ felállítani a várható menetdiagramot (segédüzemmel együtt)
	+ hagyományos mechanikus rendszer üzemanyag-fogyasztásának számítása a ténylegesen beépítendő motorra, 22 km/h figyelembevételével (fordulóidő csökkentése)
	+ hagyományos dízel elektromos rendszer elvi tervezése, teljesítményszintek meghatározása, fogyasztás-számítás
	+ a rendszerek beruházási, beépítési költségeinek becslése
	+ üzemeltetési és karbantartási költségek becslése
	+ változó alrendszerek bemutatása - a módosítások miatti költségek becslése
	+ a két változat (hagyományos és dízel elektromos) értékelése
	+ tervezési specifikáció készítése
	+ Esélyegyenlőség biztosításának vizsgálata javaslat megoldásokra, (beszállás, elhelyezés, mellékhelyiség)

Fenti vizsgálatok eredményéhez kérjük csatolni a Budapesti Műszaki és Gazdaságtudományi Egyetem Vasúti Járművek, Repülőgépek és Hajók Tanszékének elfogadó szakvéleményét.

1. **számú melléklet**

**Megrendelés, Teljesítési Igazolás kiadására és aláírására jogosult személyek, kapcsolattartók**

1. Megrendelés kiadására Megrendelő alábbi képviselői jogosultak:

**…………………………..** - ………………………..

Telefon: …

Fax:

E-mail: …

**……………………………** - ……….

Telefon: …

Fax:

E-mail: ….

1. A /Teljesítés Igazolás és Jegyzőkönyv 1. és 2. aláírására jogosult személy a Megrendelő részéről:

**………**

Telefon …;

Fax: …;

Mobil telefon …:

Email: …

vagy az általa írásban megbízott személy.

A Műbizonylat/Teljesítés Igazolás és Jegyzőkönyv 1. és 2. aláírására jogosult személy a Vállalkozó részéről:

**………**

Telefon …;

Fax: …;

Mobil telefon …:

Email: …

1. Kapcsolattartók
	1. A Megrendelő részéről a jelen Szerződés vonatkozásában kapcsolattartásra kijelölt személy, vagy szervezet:

……………………………….

Telefon: …………….

Telefax: ……………

E-mail: …………….

* 1. A Megrendelő részéről műszaki, szakmai kérdésekben kapcsolattartásra kijelölt személy:

………………………………

Telefon: ……………..

Telefax: ……………..

E-mail: …………….

* 1. A Vállalkozó részéről kapcsolattartásra kijelölt személy:

………………………………

Telefon: ………………

Telefax: ………………

E-mail: ……………….

1. **számú melléklet**

Teljesítésigazolás

(a továbbiakban: **Teljesítésigazolás**), mely létrejött az alábbiak szerint:

Felek adatai:

**Budapesti Közlekedési Zártkörűen Működő Részvénytársaság**

Székhely: 1980 Budapest, Akácfa utca 15.

Cégjegyzékszám: 01-10-043037

Adószám: 12154481-4-44

Csoport azonosító: 17781372-5-44

mint **megrendelő** (a továbbiakban: **BKV Zrt.**)

valamint

**…………………………**

Székhely: ………

Cégjegyzékszám: ………

Adószám: ………

Bankszámlaszám: ………

mint vállalkozó/megbízott/stb. (a továbbiakban: **Vállalkozó**

(a továbbiakban a BKV Zrt. és a **Vállalkozó** együttesen: **felek**)

Felek rögzítik, hogy …………… napján ……….. számon ………………………..… tárgyban ………… szerződést (a továbbiakban: **Szerződés**) kötöttek. A szerződés beszerzési megrendelési száma (BMR-szám) ………………

Felek rögzítik, hogy a Szerződésben/Szerződéshez kapcsolódó, …………… számú megrendelésben (a továbbiakban: Megrendelés) foglaltakat a **Vállalkozó** a következők szerint végezte el:

* *az elvégzett feladat rövid leírása,*
* *az elvégzett feladat számszerűsítése:*
* *megnevezés, mennyiség, egységár, összeg (ÁFA nélkül)*
* *megnevezés, mennyiség, egységár, összeg (ÁFA nélkül)*
* *megnevezés, mennyiség, egységár, összeg (ÁFA nélkül)*
* *stb.,*
* *Összesen: ………………… Ft (ÁFA nélkül)*
* *a teljesítés helye,*
* *a teljesítés ideje, adott esetben időtartama,*
* *stb.*

A Szerződésben/Megrendelésben foglalt feladatok ellenértéke: ……………………. Ft + ÁFA, azaz ……………………………………………...(betűvel) +ÁFA .

**A teljesítés a Szerződésben/Megrendelésben meghatározottak szerint történt.**

*vagy*

A **teljesítés** **késedelmesen/hibásan történt/meghiúsult tekintettel arra, hogy …………………………………………………………………………………………………..**

Mindezek okán a Szerződés ..… pontjának megfelelően a BKV Zrt. késedelmi/hibás teljesítési/meghiúsulási kötbért érvényesít a **Vállalkozó.** felé, melynek mértéke …………………... Ft + ÁFA, azaz …………………………..(betűvel) +ÁFA.

Jelen Teljesítésigazolás 1. számú mellékletét képezi a **Vállalkozó** jelen Teljesítésigazolás kiállítását megalapozó lejelentése.

Budapest, 201. ……… ….. napja Budapest, 201. ……… ….. napja

|  |  |
| --- | --- |
| ……………………(titulus/munkakör) | ……………………(titulus) |
| **Budapesti Közlekedési Zártkörűen Működő****Részvénytársaság****BKV Zrt.** | **…………………****Vállalkozó**  |